

**MERILA KAKOVOSTNEGA IZVAJANJA STORITEV**

**Uveljavljanje pravic na ZRSZ iz naslova zavarovanja za primer brezposelnosti**

Zavezani smo h kakovostnemu izvajanju zavarovanja za primer brezposelnosti po naslednjih merilih:

1. **Zakonito in pravočasno odločanje**

O pravicah iz naslova zavarovanja za primer brezposelnosti: - o pravici do denarnega nadomestila in - pravici do plačila prispevka PIZ do upokojitve odločimo v 30 oz. 60 dneh od popolne vloge.

1. **Informiranje o pravicah in postopkih**

Splošne informacije o pogojih za uveljavljanje pravic iz naslova zavarovanja za primer brezposelnosti zagotavljamo sproti: na spletni strani ZRSZ www.ess.gov.si, v Kontaktnem centru in na Uradih za delo ob prijavi v evidenco brezposelnosti.

Informacije o konkretnih, že uvedenih, postopkih med uradnimi urami nudijo svetovalci ZRSZ, ki obravnavajo konkretne vloge.

1. **Sklepanje pogodb**

Pogodbe o prostovoljni vključitvi v obvezno zavarovanje za primer brezposelnosti sklepamo ažurno.

1. **Izvajanje izplačil**

Prvo nakazilo denarnega nadomestila izvedemo 15. ali 30. dne v mesecu za pretekli mesec.

Nadaljnja izplačila denarnega nadomestila realiziramo 15. dne v mesecu za pretekli mesec.